Детлев фон Лилиенкрон
Мартенски ден

Превод от немски: Венцеслав Константинов, —

chitanka.info

Облаци се носят над лъките,

В синкава омара спят горите.

Жерави небето разорават,

С крясъци ятата прилетяват.

Чучулиги хвъркат на рояци,

С трели пролетта ни дава знаци.

Ах, момиче, с твоите кордели

Блян лети из ширните предели.

Блян лети и в облаците пее;

Спреш ли го, в мига ще занемее.

1903

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.